stanford-oval/wikipedia huggingface dataset:
Salainen agentti 86 (elokuva)

| Salainen agentti 86> Get Smart |
| --- | --- |

Ohjaaja:  Peter Segal
Käsikirjoittaja:   Tom J. Astle  Matt Ember 
Tuottaja:   Michael Ewing  Alex Gartner  Andrew Lazar  Charles Roven 
Säveltäjä:  Trevor Rabin
Kuvaaja:  Dean Semler
Leikkaaja:  Richard Pearson
Tuotantosuunnittelija:  Wynn Thomas
Pääosat:   Steve Carell  Anne Hathaway 
Valmistustiedot
Valmistusmaa:  Yhdysvallat
Tuotantoyhtiö:   Warner Bros. Pictures  United Artists 
Levittäjä:  InterCom Netflix
Ensi-ilta:   Bolivia 19. kesäkuuta 2008  Yhdysvallat 20. kesäkuuta 2008  Suomi 29. elokuuta 2008 
Kesto:  110 min
Alkuperäiskieli:  englanti
Budjetti:  80 000 000 $
Tuotto:  230 685 453 $
Aiheesta muualla
IMDb 
Elonet
AllMovie
Infobox OKNimi-testi OK: 
Salainen agentti 86 (Get Smart) on yhdysvaltalainen toimintakomediaelokuva vuodelta 2008. Se pohjautuu samannimiseen 1960-luvun televisiosarjaan.
Rooleissa

| 0 | 1 | 2 |
| --- | --- | --- |
|  Steve Carell  | … |  Maxwell Smart    |
|  Anne Hathaway  | … |  Agentti 99   |
|  Alan Arkin  | … |  Johtaja   |
|  James Caan  | … |  Presidentti   |
|  Bill Murray  | … |  Agentti 13   |
|  Dwayne Johnson  | … |  Agentti 23   |
|  Terence Stamp  | … |  Siegfried   |
|  Terry Crews  | … |  Agentti 91   |
|  David Koechner  | … |  Larabee   |
|  Patrick Warburton  | … |  Hymie   |
|  Masi Oka  | … |  Bruce   |
|  Nate Torrence  | … |  Lloyd   |
|  Ken Davitian  | … |  Shtarker   |
|  David S. Lee  | … |  Krstic   |
|  Dalip Singh  | … |  Dalip   |
Arvioita

Turun Sanomien Kaisa Kujanpään mielestä Maxwell Smartista on tehty tässä elokuvassa niin fiksu, että Steve Carellin on vaikea astua hahmonsa kenkäpuhelinkenkiin. ”Se mitä Steve Martinin johdolla tehtiin Vaaleanpunaiselle pantterille , tapahtuu nyt Salainen agentti 86:lle”, kirjoitti Kujanpää ja tarkoitti idean vesittämistä. Hänestä parhaat hetket tässä komediassa nähdään vilauksina pienissä sivurooleissa.
Aiheesta muualla

Salainen agentti 86 Internet Movie Databasessa (englanniksi)
Salainen agentti 86 Elonet.
Salmed

Salmed Oy oli Kemijärvellä vuosina 1980–1983 toiminut suomalainen lääketehdas. Vuonna 1979 perustetun Salmed Oy:n emoyhtiö oli Suomen Lääketehdas Oy Salco, joka oli aloittanut toimintansa Aarne Salomaan perustamana 1957 nimellä Suomen Lääketehdas Oy ja siirtynyt 1976 Eero Bergqvistin omistukseen 60 tuhannella markalla. Muun muassa mineraalisuolaa ja lisäravinteita valmistaneen Salcon tehdas sijaitsi Hämeenlinnassa ja pääkonttori Helsingissä.
Kehitysaluerahaston rahoittama lääketehdas valmistui Kemijärvelle marraskuussa 1980. Suunnitteluvaiheessa sen ajateltiin tuottavan lähinnä Heikki Karppasen kehittämää terveellistä mineraalisuolaa, joka tuli vuosia myöhemmin kuluttajamarkkinoille nimellä Pansuola. Kemijärven sijasta Salco teettikin tätä tuotetta OTK:n Helsingin-tehtaalla. Salmedin oli sitten tarkoitus alkaa valmistaa merkkilääkkeitä noin neljänneksen halvempia rinnakkaislääkkeitä sairaaloille, mutta Lääkintöhallitus ei antanut toiminnalle lääkelupia vaaditun nopeasti ja Salmed joutui perumaan jo tekemiään tarjouksia. Salmedin toiminta oli alusta lähtien tappiollista ja konkurssihuhujen varjostamaa, ja lopulta sekä Salmed että sen emoyhtiö ajautuivatkin 1983 konkurssiin. Lisäksi vararikkoon menivät Salcon tytäryhtiöt Oy Sa-Re-Cen Ltd, Oy Salco-Dietra Ltd ja turkulainen Lihatukku T. Bang Oy.
Konkurssioikeudenkäynnit

Konkurssin selvittelyssä paljastui talousrikoskokonaisuus, jossa valtionavun edellytyksenä ollutta osakepääomaa ei ollutkaan kokonaan maksettu, vaikka näin oli kaupparekisteriin ilmoitettu. Näin Kehitysaluerahasto ja kauppa- ja teollisuusministeriö päätyivät antamaan Salmedille yli 15 miljoonaa markkaa tukea väärin tiedoin. Yhtiön tilanne oli jo toisena toimintavuonna 1981 huono, mutta sen onnistui silti saada yhä lisää tukia.
Salmedin ja Salcon konkursseja käsiteltiin Kemijärven kihlakunnanoikeudessa sekä Kuopion ja Hämeenlinnan raastuvanoikeuksissa, ja niiden päätöksistä valitettiin hovioikeuksiin. Itä-Suomen hovioikeus tuomitsi Bergqvistin vuonna 1986 vankeuteen jatketusta petoksesta ja konkurssirikoksista. Turun hovioikeus kumosi helmikuussa 1988 Bergqvistin alioikeudessa saamat tuomiot sekkipetoksesta ja jatketusta petoksesta, mutta piti muut alioikeuden ratkaisut etupäässä voimassa. Asianajaja Juhani Salmenkylä vapautettiin alioikeuden antamasta kahden vuoden vankeustuomiosta, joka liittyi arvokkaiden patenttien siirtoon Sveitsiin perustetulle Bergqvistin omistamalle yhtiölle.. Bergqvistin rangaistukset yhdistettiin kolmen vuoden ja kymmenen kuukauden vankeudeksi, eikä valituslupaa korkeimpaan oikeuteen saatu. Tammikuussa 1990 presidentti Mauno Koivisto muutti armonanomuksesta tuomion ehdolliseksi niin, että Bergqvist vapautui vankilasta maaliskuussa 1990.
Mainehaitta keskustapuolueelle

Salmedin synty Kemijärvelle oli pitkälti Suomen Keskustan hyväuskoisten ja kehitysaluemyönteisten poliitikkojen aikaansaamaa. Kun sosialidemokraatit olivat muutamaa vuotta aiemmin tahranneet mainettaan kuvaputkitehdas Valcon epäonnistumisessa, Salcoa ja Salmedia alettiin kutsua ”keskustalaisten Valcoksi”. Salmedin kehitysaluetukien paljastuminen petoksella saaduiksi tahrasi etenkin päätöksissä mukana olleiden Salmedin hallintoneuvoston puheenjohtajan, valtioneuvos Martti Miettusen sekä sen jäsenten Ahti Karjalaisen ja Esko Ollilan mainetta.
Rinta-Joupin Autoliike

| Rinta-Joupin Autoliike Oy |
| --- | --- |

Tunnuslause:  Koko kansan autoliike
Yritysmuoto:  osakeyhtiö
Perustettu:  2006
Perustaja:  Reijo ja Rauno Rinta-Jouppi
Toimitusjohtaja:  Sami Kankaanpää
Kotipaikka:  Tervajoki
Toimiala:  henkilöautojen ja kevyiden moottoriajoneuvojen vähittäiskauppa
Tuotteet:  henkilöautot, matkailuajoneuvot, moottoripyörät
Liikevaihto:  380,2 milj. euroa (2019)
Kotisivu:  www.rinta-jouppi.com
Infobox OKVirheellinen NIMI-arvo: 
Rinta-Joupin Autoliike Oy on suomalainen autokauppaketju, jonka valikoimasta löytyy vaihtoautoja, uusia autoja, kevyitä moottoriajoneuvoja ja matkailuajoneuvoja. Lisäksi Rinta-Joupin Autoliike huoltaa ajoneuvoja ja myy auton varaosia. Yritys on aloittanut autokaupan 1950-luvulla ja toimii nykyään maanlaajuisesti 23 paikkakunnalla.
Toiminta > Toimipisteet

Rinta-Joupin Autoliikkeellä on 28 toimipistettä. Toimintaa yritys harjoittaa seuraavilla paikkakunnilla: Espoo, Hyvinkää, Joensuu, Jyväskylä, Järvenpää, Kempele, Keuruu, Kokkola, Kouvola, Lempäälä, Mikkeli, Oulu, Pori, Porvoo, Rauma, Rovaniemi, Salo, Tervajoki, Turku, Vaasa, Vantaa ja Ylivieska.
Toiminta > Automyynti

Yrityksen pääasiallinen yritystoiminta on ajoneuvojen myynti. Rinta-Joupin Autoliike myy vaihtoautoja, uusia autoja, moottoripyöriä ja matkailuajoneuvoja.
Toiminta > Autohuolto

Toinen toiminnan alue on autohuolto ja varaosat. Rinta-Joupin Autoliike huoltaa kaikkia automerkkejä, mutta tarjoaa myös erillisenä palveluna merkkihuoltoja 11 automerkille ja 6 matkailuajoneuvomerkille. Normaalin ja merkkihuollon ero on siinä, että merkkihuollossa auto huolletaan valmistajan ohjeiden mukaisesti. Autoliike edustaa huollossa seuraavia automerkkejä: BMW, Honda, Kia, Lexus, Mitsubishi, Škoda, Subaru ja Toyota. Matkailuajoneuvojen edustetut merkit ovat Carado, Hobby, Polar, Hymer, Fendt, LMC, Pössl ja Roadcar.
Taloustiedot

Rinta-Joupin Autoliikkeen liikevaihto ja henkilöstömäärä on kasvanut tasaisesti.
| 0 | 1 | 2 |
| --- | --- | --- |
| Vuosi | Liikevaihto (milj. euroa) | Henkilöstömäärä |
| 2016 | 271,5 | 358 |
| 2017 | 292 | - |
| 2018 | 337 | 415 |
| 2019 | 380,2 | 453 |
Edustetut automerkit

Rinta-Joupin Autoliikkeen edustamat automerkit ovat Kia, Mitsubishi, Škoda, Subaru ja Toyota.
Edustetut matkailuajoneuvomerkit ovat Carado, Polar, Fendt, Hobby, Hymer, LMC, Pössl ja RoadCar.
Historia

Rinta-Joupin Autoliike on ollut aina Rinta-Joupin suvun omistuksessa, aina 1950-luvulta lähtien, jolloin autokauppa on aloitettu. Autokaupan aloitti Toivo Rinta-Jouppi. Hänen jälkeensä toimintaa johtivat Toivon pojat Reijo ja Rauno, jotka perustivat isänsä toiminimen tilalle Rinta-Joupin Autoliikkeen. Nykyinen omistaja on Raunon poika Ari Rinta-Jouppi.
Kritiikkiä

Rinta-Joupin Autoliikkeen toiminnasta tuli Kilpailu- ja kuluttajavirastolle 2020-luvun alussa melko paljon valituksia. Kun otetaan huomioon valitusten määrä suhteessa myytyjen autojen määrään, yritys oli tilastoissa neljäntenä Sakan, Kamuxin ja J. Rinta-Joupin jälkeen.
Aiheesta muualla

Rinta-Joupin Autoliike Oy:n verkkosivusto
Olavi Eklund

Olavi Eklund (29. lokakuuta 1920 Heinola – 21. helmikuuta 2005) oli suomalainen yritysjohtaja, joka sai teollisuusneuvoksen arvonimen vuonna 1982.
Eklundin vanhemmat olivat Viljo ja Oili Eklund. Hänen puolisonsa oli Aura Tyyne Ansio vuodesta 1948. Eklund kirjoitti ylioppilaaksi Heinolan keskikoulun jatkoluokilta 1941 ja valmistui Helsingin yliopistosta maatalous- ja metsätieteiden kandidaatiksi 1948 pääaineenaan meijerioppi. Hän toimi sitten Valion Oulun meijerin isännöitsijän apulaisena ja isännöitsijänä vuoteen 1953 ja Valion Kemin konttorin johtajana 1954–1965. Eklund siirtyi 1965 Valion Pitäjänmäen meijerin, sittemmin Valion Helsingin meijerin johtajaksi. Meijerin yhteydessä toimi muun muassa mehutehdas. Eklun johti Valion Pitäjänmäen meijeriä eläkkeelle jäämiseensä asti vuoteen 1985.
Run All Night

| Run all night |
| --- | --- |

Ohjaaja:  Jaume Collet-Serra
Käsikirjoittaja:  Brad Ingelsby
Tuottaja:   Roy Lee  Michael Tadross  Brooklyn Weaver 
Säveltäjä:  Junkie XL
Kuvaaja:  Martin Ruhe
Leikkaaja:  Dirk Westervelt
Pääosat:   Liam Neeson  Ed Harris  Joel Kinnaman 
Valmistustiedot
Valmistusmaa:  Yhdysvallat
Tuotantoyhtiö:   Energy Entertainment  RatPac Entertainment  Vertigo Entertainment  Warner Bros. 
Levittäjä:  SF Film Finland
Ensi-ilta:  Suomi: 17. huhtikuuta 2015
Kesto:  115 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Run All Night on yhdysvaltalainen elokuva joka sai ensi-iltansa vuonna 2015, ja jonka on ohjannut Jaume Collet-Serra. Elokuvan pääosia näyttelevät Liam Neeson, Ed Harris ja Joel Kinnaman.
Juoni

Jimmy Conlon (Liam Neeson) on entinen mafian palkkamurhaaja joka yrittää päästä írti menneisyydestään pakenemalla viinan avulla sitä. Hänellä ei ole jäljellä muita ystäviä kun mafiapomo Sean Maguire (Ed Harris) jonka pojan Dannyn (Boyd Holbrook) ja Conlonin pojan Miken (Joel Kinnaman) välillä syntyy kahnaus jonka vuoksi Conlon ja Mike joutuvat takaa-ajetuiksi.
Näyttelijät

| 0 | 1 | 2 |
| --- | --- | --- |
|  Liam Neeson  | … |  Jimmy Conlon   |
|  Ed Harris  | … |  Shawn Maguire   |
|  Joel Kinnaman  | … |  Mike Conlon   |
|  Boyd Holbrook  | … |  Danny Maguire   |
|  Bruce McGill  | … |  Pat Mullen   |
|  Génesis Rodríguez  | … |  Gabriela Conlon   |
|  Vincent D’Onofrio  | … |  Harding   |
Lähde:
Aiheesta muualla

Poussu, Tarmo: Run All Night - lue IS:n arvio elokuvasta Ilta-Sanomat.  17.4.2015. Viitattu 2.6.2022.
Justin Chang: Film Review: ‘Run All Night’ Variety.  10.3.2015. Viitattu 2.6.2022. (englanniksi)
Rikkokasvit

| Rikkokasvit |
| --- | --- |
 Kultarikko (Saxifraga aizoides)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Rikkokasvit Saxifragaceae  Juss. nom. cons.
Katso myös
   Rikkokasvit Wikispeciesissä   Rikkokasvit Commonsissa 
Infobox OKNimi-testi OK: 
Rikkokasvit (Saxifragaceae) on kukkakasvien heimo, johon kuuluvat esimerkiksi koristekasveina käytetyt vuorenkilvet ja jaloangervot. Heimon kasvit ovat pääsääntöisesti pohjoisen pallonpuoliskon kylmän ja lauhkean vyöhykkeen kasveja.
Kuvaus

Rikkokasvit ovat ruohovartisia, yleensä pienehköjä yksivuotisia tai maavartena talvehtivia monivuotisia kasveja. Ne ovat usein maavartisia tai rönsyileviä. Lehdet ovat vastakkaiset varsissa tai ruusukkeena; kukinnot varren päädyssä.
Suvut

Heimossa on 33 sukua, joissa on 540 lajia.
| 0 | 1 | 2 |
| --- | --- | --- |
|  Astilbe – jaloangervot  Astilboides – kilpiangervot  Bensoniella  Bergenia – vuorenkilvet  Bolandra  Boykinia – purokit  Chondrosea  Chrysosplenium – linnunsilmät  Conimitella  Darmera – kilpirikot  Elmera – tiukuterttu (E. racemosa) |  Heuchera – keijunkukat  Jepsonia  Leptarrhena  Lithophragma – tähdikkeet  Micranthes – vanarikot  Mitella – mitrakukat  Mukdenia – vaahtera-angervot  Oresitrophe  Peltoboykinia  Rodgersia – valeangervot  Saniculiphyllum |  Saxifraga – lehtirikot eli rikot  Saxifragella  Saxifragodes  Saxifragopsis  Suksdorfia  Sullivantia  Tanakaea  Tellima – tellimat  Tetilla  Tiarella – tiarellat  Tolmiea – kehtolehdet |
Levinneisyys

Rikkokasveja esiintyy pohjoisen pallonpuoliskon kaikilla mantereilla, sekä eteläisellä pallonpuoliskolla Etelä-Amerikassa. Monet heimon lajit ovat sopeutuneet arktisten alueiden äärioloihin. Lämpimämmillä alueilla ne ovat usein vuoristojen kasveja.
Käyttö

Monia rikkokasveja käytetään kylmän ja lauhkean vyöhykkeen alueilla koristekasveina. Yleisiä heimon puutarhakasveja Suomessa ovat herttavuorenkilpi (Bergenia cordifolia) sekä jaloangervolajit (Astilbe).
Kuvia

Herttavuorenkilpi (Bergenia cordifolia)
Kevätlinnunsilmä (Chrysosplenium alternifolium)
Sormivaleangervo (Rodgersia aesculifolia)
Aiheesta muualla

Levinneisyyskartta: http://www.mobot.org/mobot/research/apweb/maps/saxifragaceaemap.gif
ITIS: Saxifragaceae (englanniksi)
Flora of China: Saxifragaceae (englanniksi)
Finto: Kassu – Kasvien suomenkieliset nimet: Saxifragaceae
Suomen Lajitietokeskus: Rikkokasvit – Saxifragaceae
Roolileikki (seksi)

Sidonta-roolileikkiä, jossa henkilöt ovat pukeutuneet myös tietyn ajanjakson mukaisesti.
Roolileikillä tarkoitetaan seksiin tai kiihottumiseen liittyvää leikkiä, jossa osapuolet esittävät erilaisia rooleja. Roolileikin tarkoituksena voi olla esimerkiksi toteuttaa fantasioita, toimia esileikkinä, tai olla osa yksilöiden välistä ihmis- ja seksisuhdetta. Roolileikki toteutuu aina kaikkien osapuolten yhteisymmärryksessä ja suostumuksessa.
Roolileikkeihin voivat kuulua erilaiset asusteet ja vaatteet tai muut välineet, kuten käsiraudat, raipat, kaulapannat tai köydet, mutta roolileikkejä voi leikkiä lukuisilla eri tavoilla, eivätkä ne välttämättä tarvitse lainkaan välineitä.
BDSM

Roolileikit ovat iso osa muun muassa BDSM-kulttuuria, jossa voidaan leikkiä esimerkiksi vallalla, alistumisella, omistajuudella ja rankaisemisella. BDSM-parisuhteissa voi olla myös jatkuvaa roolileikkiä, jossa esimerkiksi omistajan ja orjan roolit ovat päällä myös seksiin liittyvien aktiviteettien ulkopuolella arkisissakin asioissa. Tällöin roolileikki voi olla merkittävässä osassa yksilöiden välistä jatkuvaa kanssakäymistä ja ihmissuhdetta.
Esimerkkejä roolileikeistä

Roolileikkien mahdollisuudet ovat rajattomat, ja sitä voi toteuttaa esimerkiksi kasvotusten, internetissä, videopeleissä tai viestien välityksellä. Yleisiä roolileikkiteemoja ovat esimerkiksi erilaisiin univormuihin liittyvät fetissit ja leikit, kuten poliisi ja pidätettävä tai hoitaja ja potilas. Myös arkiset asetelmat ja tilanteet, kuten putkimies–kotiäiti-, pomo–sihteeri- tai opettaja–oppilas-suhteet ovat melko yleisiä roolileikkejä. Auktoriteetillä ja vallalla leikitteleminen ovatkin roolileikkien yleisimpiä teemoja.
Roolileikkien genrejä ovat esimerkiksi
Ageplay – roolileikki, jossa vähintään yksi osapuolista omaksuu oikeasta iästään poikkeavan, kuten koululaisen roolin.
Animal/pet play – roolileikki, jossa joko yksi tai useampi osapuolista omaksuu eläimen, kuten koiran roolin.
Gender play – roolileikki, jossa ainakin yksi osapuolista omaksuu omasta sukupuolestaan poikkeavan ihmisen roolin.
Roolileikkien avulla voidaan myös toteuttaa erilaisia fantasioita, jotka olisivat oikeasti toteutettuna moraalisesti kyseenalaisia tai laittomia. Tälläisiä voivat olla esimerkiksi raiskausfantasiaan, insestiin, pettämiseen, zoofiliaan tai pedofiliaan perustuvat asetelmat, joita henkilö tai henkilöt eivät halua oikeassa elämässä tapahtuvan, mutta voivat toteuttaa turvallisesti ja yhteisymmärryksessä leikkien kautta.
Aiheesta muualla

Kuvia tai muita tiedostoja aiheesta Roolileikki (seksi) Wikimedia Commonsissa
Olavi Elimaeus

| Olavi Elimaeus> Viipurin piispa |
| --- | --- |
 1618–1629 
Seuraaja:  Nicolaus Carelius
Henkilötiedot
Syntynyt: 1570 Elimäki
Kuollut: 1629 (58–59 vuotta) Viipuri
Kansalaisuus:  ruotsalainen
Ammatti:  piispa
Vanhemmat:  Eerik Olavinpoika Elisabet Matintytär
Puoliso:  Kaarina Simontytär (vih. )
Muut tiedot
Uskonto:  kristinusko
Tunnustuskunta:  luterilaisuus
Olavi Elimaeus (k. 1629) oli Viipurin hiippakunnan neljäs piispa. Hän oli kotoisin Elimäeltä, mutta kävi koulua Turussa ja Tukholmassa. Hän opiskeli vuodesta 1597 Rostockissa, jossa sai maisterinarvon. Hän toimi koulunopettajana Enköpingissä ja Tukholmassa. Elimaeus tuli vuonna 1611 Tukholman suomalaisen seurakunnan kirkkoherraksi. Kun Stolbovan rauhan jälkeen Viipurin hiippakunta, jota Turun piispat olivat  vuosina 1578–1618 hoitaneet, oli tuntuvasti laajentunut alueeltaan ja sai oman esimiehen, Kustaa II Adolf nimitti Elimaeuksen sen piispaksi vuonna 1618. Hän sai myös Inkerin kirkollisen valvonnan tehtäväkseen. Elimaeuksen tärkeäksi tehtäväksi jäi Itä-Suomen kirkollisten olojen järjestäminen ja valtakuntaan liitetyn Käkisalmen läänin ortodoksisen väestön käännyttäminen luterilaiseen uskoon.
Koska Käkisalmen läänin virkamiehet kohtelivat kaltoin läänin ortodokseja, myös Elimaeuksen johtama käännytystyö epäonnistui. Ruptuurisodassa (1656–1657) Käkisalmen läänin ortodoksit nousivat kapinaan ruotseja vastaan ja liittyivät hyökkäävään venäläiseen sotaväkeen. Kun Venäjän sotaväki syksyllä 1656 vetäytyi, ortodoksit pakenivat sen mukana Venäjälle.
Elimaeus painatutti Tukholmassa vuonna 1621 suomenkielisen virsikirjan, joka sisälsi 153 virttä, niistä 100 Jaakko Suomalaisen ja 47 Hemminki Maskulaisen virsikirjasta sekä kaksi uutta virttä. Myöhemmin julkaistiin Elimaeuksen "tiedosta ja tahdosta" vuoden 1629 kirkkokäsikirjan suomennettu laitos.
Savalduman karstijärvi

| Savalduman karstijärvi |
| --- | --- |
Valtiot:  Viro
Maakunnat:  Länsi-Virumaa
Kunnat:  Tapan kunta
Koordinaatit:  59°09′36″N, 26°02′02″E
Järvinumero:  VEE2033420
Mittaustietoja
Rantaviiva:  2,053 km
Pinta-ala:  0,034 km²
 fiSavalduman karstijärvi 
Savalduman karstijärvi  on Virossa Länsi-Virumaalla Tapan kunnassan sijaitseva järvi. Se sijaitsee Pandiveren ylängön reuna-alueeseen ja järvi kuuluu karstijärviin, joiden vedenpinta muuttuu vuodenaikonen kuluessa suuresti.
Maantietoa

Järvi sijaitsee karstialueella, jota sadevesi rapauttaa voimakkaasti. Se on syövyttänyt kalkkikivikallioon uurteita, syviä koloja ja maanalaisia onkaloita. Sadevedet imeytyvät tavallisesti näihin maanalaisiin onkaloihin ja vedet kulkeutuvat maanalaisissa puroissa alemmaksi purkautuen esille karstilähteistä. Keväällä, kun lumet sulavat, ei maan alle mahdu niin paljon vettä kuin sinne olisi tarjolla. Maanalaiset onkalot täyttyvät ja loput sulamisvesistä jäävät maan pinnalle.
Savaluduman kylän vieressä sijaitsee Savalduma soo, joka sijaitsee turpeen peittämän karstialueen päällä. Suon reunassa kalkkikivipinta on rapautunut rikki niin, että maastossa voidaan erottaa jopa 4,5 metriä korkea penger. Sen muodostaa sarja karstikuoppia (vir. karstilehtri), joita on yli 60. Ne ovat läpimitoiltaan 2–75 metriä ja noin 2,5 metriä syviä.
Muutaman viikon vuodessa keväällä, kun suon ja ympäristön sulamisvedet valuvat suon laidassa sijaitsevan penkerettä vasten, syntyy suon reunaa seuraava pitkä karstijärvi. Sen kokonaispinta-ala voi kasvaa jopa 100 hehtaarin suuruiseksi. Sen suurimmaksi syvyydeksi on mitattu 6 metriä, mutta keskisyvyydeksi vain 1,7 metriä. Kun kesä lähestyy ja vesi imeytyy maan alle, laskee vedenpinta alemmaksi ja suurjärvestä kuroutuu erilleen pienempiä järviä ja lampia. Ensin se katoaa pohjoispuolelta (Eesjärv), missä on matalinta. Vesi jää lopuksi karstikuoppiin ja muutamaan suon reunassa olevaan pysyvään järveen. Alueen eteläpuolella sijaitsee Tagajärv, jossa pysyy vesi koko kesän ajan. Sinne lasketaan jätevettä, joka rehevöittää sen voimakkaasti. Järven pinta-ala on 3 hehtaaria (ha) ja sen rantaviivan pituus on 2,1 kilometriä.
Järven luokittelu ja ekologia

Koska järvi sijaitsee suon reunalla, valuu siihen ruskeaa humuspitoista vettä. Tällainen järvi luokitellaan limnologisesti dystrofiseksi järveksi. Karstialueen järviin liukenee runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Tällainen järvi luokitellaan alkalitrofiseksi järveksi (vir. alkalitroofne tai allikatoiteline, AL). Kun siihen lasketaan vielä runsaasti ravintoaineita sisältävää jätevettä, rehevöityy järvi voimakkaasti. Järven rehevöityminen on niin voimakasta, että se on muuttunut hypertrofiseksi järveksi. Järven vesi vaihteleekin eri vuodenaikojen mukaan punaisesta ruskeaan ja keltaisesta oliivin vihreään.
PRETIS

PRETIS (Preduzece TIto Sarajevo) oli sarajevolainen auto- ja moottoripyörätehdas Bosniassa. Nykyisin tehdas valmistaa tykistön ammuksia. Vuonna 1963 saksalainen NSU teki sopimuksen PRETISin kanssa jossa se luovutti sille oman aiemman moottoripyörätuotantonsa lisenssit ja tuotantovälineet. NSU:n malleja olivat Maxi-moottoripyörät ja Prima-skootterit. Myöhemmin tehdas tuotti lisenssillä NSU Prinz henkilöautoja.
Aiheesta muualla

Pretis (Arkistoitu – Internet Archive) (saksaksi)
PRFoods

| AS PRFoods |
| --- | --- |
Yritysmuoto:  aktsiaselts
Osake:  OMXT: PRF1T
Markkina-arvo:   20,6 milj. € (30.6.2019)
Toimitusjohtaja:  Indrek Kasela
Kotipaikka:  Tallinna, Viro
Toimiala:  kalatuotteiden tuotanto ja myynti
Liikevaihto:   85,7 milj. € (2018/19)
Liikevoitto:   –0,5 milj. € (2018/19)
Nettotulos:   –1,5 milj. € (2018/19)
Henkilöstö:   361 (keskim. 2018/19)
Kotisivu:  www.prfoods.ee
Huomioitavaa:  (tilikausi 1.7.2018–30.6.2019)
Infobox OKVirheellinen NIMI-arvo: 
AS PRFoods on virolainen yritys, jonka pääliiketoimintaa on kalan valmistus. PRFoodsilla on neljä tuotantolaitosta, jotka sijaitsevat Suomessa (Renko ja Kokkola), Virossa (Saarenmaa) ja Britanniassa (Aberdeen). Yhtiön päätuotteet ovat lohi- ja kirjolohi.
Suurimman osan tarvitsemastaan kirjolohesta yhtiö viljelee omistamillaan kalankasvattamoilla Ruotsissa ja Suomessa, kun taas tuotteissaan käytetyn lohen PRFoods ostaa pääosin Norjasta, Tanskasta, Ruotsista ja Skotlannista. Kasvatettu taimen ja Norjasta tuotu lohi käsitellään Rengossa Heimon Kalan tuotantolaitoksilla tai Vettel OÜ:n tiloissa Viron Saarenmaalla. Yhtiön kalatuotteissaan Suomen markkinoilla käyttämiä tuotemerkkejä ovat Heimon Gourmet ja Saaristomeren.
PRFoodsin osake on ollut listattuna Tallinnan pörssin päälistalla toukokuusta 2010 lähtien.
Aiheesta muualla

PRFoods (viroksi, englanniksi)
Panu Väinämö

Panu Väinämö (s. 1958 Kuopio) on suomalainen uransa lopettanut Suomenmestaruustason vesipalloilija, joka on vuodesta 2006 toiminut Kia-automerkin Euroopan-markkinoinnin johtajana Saksan Frankfurt am Mainissa.
Väinämö edusti vesipallourallaan Kuopion Uimaseuraa. Koulutukseltaan hän on kauppatieteiden maisteri Helsingin kauppakorkeakoulusta. Ennen Kiaa hän toimi viitisentoista vuotta Ford Motor Companyn tehtävissä Keski-Euroopassa.
Väinämön johdolla Kia on ainoana autovalmistajana kasvattanut myyntiään yhdeksän vuotta peräkkäin EU- ja Efta-maissa. Tärkeänä syynä tähän pidetään Väinämön aloitteesta käyttöön otettua seitsemän vuoden takuuta uusille Kia-autoille. Suomessa Kia on noussut maahantuonnin aloitusvuodesta 2004 vuoden 2016 kahdeksanneksi myydyimmäksi henkilöautomerkiksi.